Sag om dødsformodning vedrørende bortebleven person
Ret: Retten på Bornholm (1. instans)
Faggruppe: Civilsag — Dødsformodning
Sagsemner: Arv;

/

RETTEN PÅ BORNHOLM

Udskrift af dombogen

DOM

Afsagt den 9. august 2016 i sag nr. BS 10-33/2016:

Anmodning om dødsformodningsdom vedrørende
Afdøde
Adresse
By

Sagens baggrund

Sagsøger 1 og Sagsøger 2 har den 23. februar 2016 anmodet om, at deres far
og borteblevne

Afdøde, CPR nr., Adresse, By,

anses for død den 20. august 2015, da der ikke efter denne dato har været
livstegn fra borteblevne, der var i begreb med at sejle i egen båd fra Køben-
havn til Rønne via Falsterbo, hvor han senest afgav livstegn den 20. august
2015 i forbindelse med hævning af 1.000 SEK.

Sagens oplysninger:

Retten har beskikket advokat for borteblevne.

Retten har den 8. april 2016 afsagt kendelse, hvorefter der kan foretages ind-
kaldelse af borteblevne med 3 måneders varsel.

Det fremgår af rettens kendelse:

Kendelse

Efter det fremkomne om Afdødes helbred, hans medbringelse af
receptpligtig medicin alene til få dages forbrug, hans efterladen af bo-
pælen i ikke-rengjort og ryddeliggjort stand i modsætning til ved lange
bortrejser, omstændighederne ved hans afsejling i egen båd med flytte-
læs fra København sammenholdt med oplysningerne om, at der ikke har
været bevægelser på hans konto eller trafik på hans mobiltelefon efter
afsejlingen fra Falsterbo, finder retten efter en samlet vurdering, at der er
en særdeles høj grad af sandsynlighed for, at Afdøde er død, hvorfor
betingelserne for anvendelse af 6-måneders fristen efter borteb-
levnelovens § 6, stk.2, er opfyldt. Indkaldelse med 3 måneders varsel
foretages i Statstidende og Bornholms Tidende, jf. borteblevnelovens §
12, stk. 2.

STD074096-S01-ST12-K190-T3-L03-M14-\D15



/

Side 2/2

Thi bestemmes

Der foretages med 3 måneders varsel offentlig indkaldelse i Statstidende
samt Bornholms Tidende af Afdøde.

Indkaldelse af borteblevne har fundet sted den 14. april 2016 i Statstidende og
Bornholms Tidende.

Der er i indkaldelsesperioden ikke fremkommet oplysninger, der gør det
sansynligt, at borteblevne har været i live efter den 20. august 2015.

Rettens begrundelse og afgørelse

Da der ikke i indkaldelsesperioden er fremkommet oplysninger, der afsvæk-
ker grundlaget for rettens kendelse af 8. april 2016, anses borteblevne Afdøde
for død, jf. borteblevnelovens § 13, stk. 1. Det anses for sandsynligst, at
dødfaldet har fundet sted den 20. august 2015, jf. borteblevnelovens § 13, stk.
2.

Thi kendes for ret:

Afdøde, CPR nr., Adresse, By, anses for død den 20. august 2015.

Sagens omkostninger afholdes af statskassen.

Dommer

STD074096-S01-ST12-K190-T3-L03-M14-\D15



/

div>

div>